{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - OBRAZAC PRETHODNE PROCJENE - Zakon o izmjenama i dopunama Zakona o socijalnoj skrbi"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga za promicanje inkluzije","OBRAZAC PRETHODNE PROCJENE - Zakon o izmjenama i dopunama Zakona o socijalnoj skrbi,\nb.ANALIZA POSTOJEĆEG STANJA","POTREBNE PROMIJENE ZAKONA O SOCIJALNOJ SKRBI U ODNOSU NA OSTVARENJE PRAVA NA OSOBNU INVALIDNINU\n\nUsluga organiziranog stanovanja namijenjena je prvenstveno osobama s invaliditetom koje nemaju mogućnost života u zajednici unutar vlastite obitelji. Ova usluga za cilj ima omogućiti korisnicima da žive u zajednici uz podršku u stanovanju. Sukladno Članku 51. Zakona osobe s invaliditetom koje koriste uslugu organiziranog stanovanja ne ostvaruju pravo na osobnu invalidninu.    \n\nPojam osobe invalidnine\n\nČlanak 50.\n\nPravo na osobnu invalidninu priznaje se djetetu i osobi kod koje je utvrđen četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja, a u svrhu zadovoljavanja životnih potreba za uključivanje u svakodnevni život zajednice.\n\nPo svojoj definiciji, osobna invalidnina je namijenjena zadovoljavanju životnih potreba za uključivanje u svakodnevni život zajednice.   \nUsluga organiziranog stanovanja nije usluga smještaja nego usluga podrške u stanovanju u zajednici.  Korisnici ove usluge, jednako kao i korisnici koji primaju uslugu boravka u zajednici, oni koji imaju njegovatelja ili ostvaruju pravo na uslugu osobnog asistenta, žive u zajednici te također imaju životne potrebe za uključivanjem u zajednicu (npr. pohađanje tečajeva, odlasci na izlete, članarina u teretani...) za koje nisu kroz samu uslugu organiziranog stanovanja osigurani potrebni resursi.  \n\nStoga se predlaže brisanje riječi „ili organiziranog stanovanja“ iz članka 51. stavak 1.","Primljeno na znanje","Komentar je primljen na znanje. S obzirom na to da  se odnosi na konkretnu odredbu Zakona o socijalnoj skrbi uzet će se u razmatranje prilikom izrade prijedloga izmjena i dopuna Zakona o socijalnoj skrbi."]